Oficiālais Vēstnesis L 008 , 14/01/2004 Lpp. 0008 - 0011



Komisijas Lēmums (2003. gada 23. decembris), ar kuru groza Lēmumu 97/296/EK, ar ko izveido to trešo valstu sarakstu, no kurām ir atļauts ievest zvejniecības produktus, kas paredzēti lietošanai pārtikā, attiecībā uz Gajānu, Keniju, Serbiju un Melnkalni un Ēģipti (izziņots ar dokumenta numuru C(2003) 5007) (Dokuments attiecas uz EEZ) (2004/36/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem uz pārejas periodu izstrādā pagaidu sarakstus ar ārpuskopienas valstu uzņēmumiem, no kuriem dalībvalstīm atļauj ievest noteiktus dzīvnieku izcelsmes produktus, zvejniecības produktus vai dzīvas gliemenes [1], un jo īpaši tā 2. panta 2. un 3. punktu, tā kā: (1) Komisijas 1997. gada 22. aprīļa Lēmumā 97/296/EK, ar ko izveido to trešo valstu sarakstu, no kurām ir atļauts ievest zvejniecības produktus, kas paredzēti lietošanai pārtikā [2], ir uzskaitītas valstis un teritorijas, no kurām ir atļauts ievest zvejniecības produktus lietošanai pārtikā. Minētā lēmuma pielikuma I daļā ir uzskaitītas valstis un teritorijas, uz kurām attiecas īpašs lēmums, kurš pamatojas uz Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un laišanai tirgū [3], un minētā pielikuma II daļā ir uzskaitītas valstis un teritorijas, kas atbilst Lēmuma 95/408/EK 2. panta 2. punktā izklāstītajiem nosacījumiem. (2) Komisijas Lēmumos 2004/40/EK [4], 2004/39/EK [5], 2004/37/EK [6] un 2004/38/EK [7]izvirzīti īpaši ievešanas nosacījumi attiecībā uz zvejniecības produktiem, kuru izcelsme attiecīgi ir Gajānā, Kenijā, Serbijā un Melnkalnē un Ēģiptē. Tādēļ šīs valstis jāiekļauj Lēmuma 97/296/EK pielikuma I daļas sarakstā. (3) Tādēļ attiecīgi jāgroza Lēmums 97/296/EK. (4) Šim lēmumam jāstājas spēkā tajā pašā dienā, kad stājas spēkā Lēmumi 2004/40/EK un 2004/38/EK attiecībā uz zvejniecības produktu importu no Gajānas un Ēģiptes. (5) Attiecībā uz zvejniecības produktu importu no Kenijas un no Serbijas un Melnkalnes šim lēmumam jāstājas spēkā tajā pašā dienā, kad stājas spēkā Lēmumi 2004/39/EK un 2004/37/EK. (6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 97/296/EK pielikumu aizstāj ar šī lēmuma pielikumu. 2. pants Attiecībā uz zvejniecības produktu importu no Kenijas un no Serbijas un Melnkalnes šis lēmums stājas spēkā no 2004. gada 28. februāra. Attiecībā uz zvejniecības produktu importu no Gajānas un Ēģiptes šis lēmums stājas spēkā no 2004. gada 17. janvāra. 3. pants Šis lēmums ir adresēts dalībvalstīm. Briselē, 2003. gada 23. decembrī Komisijas vārdā — Komisijas loceklis David Byrne [1] OV L 243, 11.10.1995., 17. lpp. Lēmumā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.). [2] OV L 122, 14.5.1997., 21. lpp. Lēmumā jaunākie grozījumi izdarīti ar Lēmumu 2003/764/EK (OV L 273, 24.10.2003., 43. lpp.). [3] OV L 268, 24.9.1991., 15. lpp. Direktīvā jaunākie grozījumi izdarīti ar Regulu (EK) Nr. 806/2003. [4] OV L 8, 14.1.2004., 27. lpp. [5] OV L 8, 14.1.2004., 22. lpp. [6] OV L 8, 14.1.2004., 12. lpp. [7] OV L 8, 14.1.2004., 17. lpp. -------------------------------------------------- PIELIKUMS TO VALSTU UN TERITORIJU SARAKSTS, NO KURĀM IR ATĻAUTS IEVEST JEBKĀDA VEIDA ZVEJNIECĪBAS PRODUKTUS, KAS PAREDZĒTI LIETOŠANAI PĀRTIKĀ I. Valstis un teritorijas, uz kurām attiecas īpašs lēmums, kas pamatojas uz Direktīvu 91/493/EEK. AE — APVIENOTIE ARĀBU EMIRĀTI AL — ALBĀNIJA AN — NĪDERLANDES ANTIĻAS AR — ARGENTĪNA AU — AUSTRĀLIJA BD — BANGLADEŠA BG — BULGĀRIJA BR — BRAZĪLIJA BZ — BELIZA CA — KANĀDA CH — ŠVEICE CI — KOTDIVUĀRA CL — ČĪLE CN — ĶĪNA CO — KOLUMBIJA CR — KOSTARIKA CS — SERBIJA UN MELNKALNE [1] CU — KUBA CV — KABOVERDE CZ — ČEHIJAS REPUBLIKA EC — EKVADORA EE — IGAUNIJA EG — ĒĢIPTE FK — FOLKLENDAS SALAS GA — GABONA GH — GANA GL — GRENLANDE GM — GAMBIJA GN — GVINEJA GT — GVATEMALA GY — GAJĀNA HN — HONDURASA HR — HORVĀTIJA ID — INDONĒZIJA IN — INDIJA IR — IRĀNA JM — JAMAIKA JP — JAPĀNA KE — KENIJA KR — DIENVIDKOREJA KZ — KAZAHSTĀNA LK — ŠRILANKA LT — LIETUVA LV — LATVIJA MA — MAROKA MG — MADAGASKARA MR — MAURITĀNIJA MU — MAURĪCIJA MV — MALDĪVU SALAS MX — MEKSIKA MY — MALAIZIJA MZ — MOZAMBIKA NA — NAMĪBIJA NC — JAUNKALEDONIJA NG — NIGĒRIJA NI — NIKARAGVA NZ — JAUNZĒLANDE OM — OMĀNA PA — PANAMA PE — PERU PG — PAPUA-JAUNGVINEJA PH — FILIPĪNAS PF — FRANČU POLINĒZIJA PM — SENPJĒRA UN MIKELONA PK — PAKISTĀNA PL — POLIJA RU — KRIEVIJA SC — SEIŠEĻU SALAS SG — SINGAPŪRA SI — SLOVĒNIJA SK — SLOVĀKIJA SN — SENEGĀLA SR — SURINAMA TH — TAIZEME TN — TUNISIJA TR — TURCIJA TW — TAIVĀNA TZ — TANZĀNIJA UG — UGANDA UY — URUGVAJA VE — VENECUĒLA VN — VJETNAMA YE — JEMENA YT — MAJOTA ZA — DIENVIDĀFRIKA II. Valstis un teritorijas, kas atbilst Lēmuma 95/408/EK 2. panta 2. punkta noteikumiem. AM — ARMĒNIJA [2] AO — ANGOLA AG — ANTIGVA UN BARBUDA [3] AZ — AZERBAIDŽĀNA [4] BJ — BENINA BS — BAHAMU SALAS BY — BALTKRIEVIJA CG — KONGO REPUBLIKA [5] CM — KAMERŪNA CY — KIPRA DZ — ALŽĪRIJA ER — ERITREJA FJ — FIDŽI GD — GRENĀDA HK — HONKONGA HU — UNGĀRIJA [6] IL — IZRAĒLA MM — MJANMA MT — MALTA RO — RUMĀNIJA SB — ZĀLAMANA SALAS SH — SV. HELĒNAS SALA SV — SALVADORA TG — TOGO US — AMERIKAS SAVIENOTĀS VALSTIS ZW — ZIMBABVE [1] Atļauts ievest tikai dzīvus dzīvniekus, kas paredzēti tiešam patēriņam cilvēku uzturā. [2] Atļauts ievest tikai dzīvus, veselus (Astacus leptodactylus), kas paredzēti tiešam patēriņam cilvēku uzturā. [3] Atļauts ievest tikai svaigas zivis. [4] Atļauts ievest tikai kaviāru. [5] Atļauts ievest tikai zvejniecības produktus, kas nozvejoti, saldēti un galīga iepakojumā iepakoti, esot jūrā. [6] Atļauts ievest tikai dzīvus dzīvniekus, kas paredzēti tiešam patēriņam cilvēku uzturā. --------------------------------------------------